C 214/4
FI
Euroopan unionin virallinen lehti
16.6.2023
Tiistai 17. tammikuuta 2023
I.
ottaa huomioon, että pk-yritysten on usein hyvin vaikeaa säilyttää kilpailukykyinen asema suurten yritysten johtaman koko vähittäiskaupan arvoketjun globalisoitumisen vuoksi; ottaa huomioon, että tämän oheisvaikutuksia ovat muun muassa kaupallisen tarjonnan ja kaupunkimaiseman yhtenäistyminen, kaupunkikeskustojen tyhjeneminen, ekologis­ ten jalanjälkien kasvaminen ja vaikutukset työoloihin; toteaa, että paikallisen kaupan vahvistaminen voisi auttaa puuttumaan näihin seurauksiin;
J.
ottaa huomioon, että verkkokaupan nopean kehityksen vuoksi vähittäiskauppa-alalla on käynnissä dramaattinen muutos ja samaan aikaan verkkomyyntiä ja muita myyntikanavia yhdistävä monikanavainen vähittäiskauppa tuo alalle sekä uusia mahdollisuuksia että haasteita;
K.
ottaa huomioon, että euroalueen inflaatio nousee edelleen jyrkästi; ottaa huomioon, että energian ja polttoaineiden hinnat nousevat edelleen huomattavasti keskimääräistä inflaatiota nopeammin ja heilahtelevat rajusti, mikä on yksi tärkeimmistä syistä pk-yritysten sulkemisille; ottaa huomioon, että näiden tekijöiden vuoksi vähittäiskauppa-alan pk-yritykset ja mikroyritykset ovat erityisen haavoittuvia;
L.
ottaa huomioon, että suuret myyntialustat, jotka tarjoavat alhaisempia hintoja, koska ne ovat siirtäneet tuotantokustannuksensa kolmansiin maihin, vaikuttavat usein pieniin kauppiaisiin;
M. katsoo, että on olennaisen tärkeää asentaa suuren kapasiteetin digitaalisia verkkoja kaikille EU:n alueille, jotta voidaan varmistaa tasapuolinen ja oikeudenmukainen vähittäiskauppa koko Euroopan unionissa; ottaa huomioon, että Euroopan tilintarkastustuomioistuimen mukaan EU:ssa on edelleen vakavia puutteita näiden verkkojen käyttöön­ otossa, mikä voi syventää digitaalista kuilua ja vaarantaa harvaan asutuilla alueilla sijaitsevien paikallisten kauppojen kestävyyden suurten kaupunkien kauppoihin verrattuna; N.
ottaa huomioon, että Euroopan vähittäiskauppa-alan päivittämistä 2000-luvulle koskevan komission tiedonannon mukaan tavoitteena on vähittäiskauppa-alan kilpailukyvyn vahvistaminen;
O.
ottaa huomioon, että komission esittämällä vähittäiskaupan elvyttämistä koskevalla Revitalise Retail -aloitteella tuetaan vähittäiskaupan pk-yritysten digitaalista siirtymää ja uudenaikaistamista; katsoo, että yksi tärkeimmistä asioista, jonka EU:n päättäjät voivat tehdä, on tukea pienten vähittäiskauppiaiden kykyä sopeutua näihin muutoksiin;
P.
ottaa huomioon, että komissio on suhtautunut myönteisesti vetoomuksen esittäjän ehdotukseen Euroopan paikallisen kaupan ja vähittäiskaupan pääkaupungin perustamisesta ja aikoo tarkastella vaihtoehtoja vetoomuksessa esitettyihin kysymyksiin puuttumiseksi; ottaa huomioon, että komissio aikoo erityisesti ottaa huomioon, että on tärkeää siirtyä eteenpäin tietoisuuden lisäämisestä, ja osallistua suoraan vähittäiskaupan pk-yritysten kohtaamien haasteiden ratkaisemiseen ja niiden kannalta positiivisten vaikutusten aikaansaamiseen, erityisesti kun otetaan huomioon ensisijainen tavoite varmistaa komission tukiohjelmien vaikuttavuus;
Q.
ottaa huomioon, että ehdotuksella voitaisiin vahvistaa kaupungeissa teollisuus- ja pk-yrityspolitiikan puitteissa parhaillaan tehtävää työtä, erityisesti älykkäitä kaupunkeja koskevaa Intelligent Cities Challenge -haastetta, joka kokoaa yhteen 136 kaupunkia 21 maasta aktiiviseksi yhteisöksi, jotta voidaan hyödyntää huipputeknologiaa ja edistää vihreää ja digitaalista muutosta ja sosiaalista selviytymiskykyä;
R.
katsoo, että vahvan vähittäiskauppayhteisön rakentaminen voi olla erittäin hyödyllistä niille, jotka haluavat uudistaa toimintaansa ja parantaa kilpailuasemaansa;
S.
ottaa huomioon, että hallinnollisten muodollisuuksien noudattaminen vaikuttaa pk-yrityksiin enemmän kuin isoihin yrityksiin, koska niillä on rajalliset taloudelliset ja henkilöstöresurssit;
T.
ottaa huomioon, että vähittäiskauppa-alan sääntely kuuluu ensisijaisesti jäsenvaltioille; katsoo, että vähittäiskauppa-a­ laan kohdistuvien esteiden arvioinnin olisi perustuttava muun muassa yritysten, työntekijöiden ja kuluttajien kokemuksiin; katsoo, että jäsenvaltioiden olisi varmistettava, että nykyinen sääntely ei vaikuta suhteettomasti pk-yrityksiin ja mikroyrityksiin ja haittaa niiden toimintaa;
U.
ottaa huomioon, että vähittäiskauppa-ala tuottaa merkittävästi verotuloa, jonka avulla maksetaan kaikille kansalaisille tarkoitettuihin julkisiin palveluihin kohdistuvia julkisia menoja;
V.
ottaa huomioon, että ehdotuksen tavoitteena on edistää paikallista vähittäiskauppaa ja lisätä yleistä tietoisuutta sen taloudellisesta ja sosiaalisesta merkityksestä;